- ასეთი ვარაუდის საფუძველს, სამწუხაროდ, იძლევა "ნაციონალური მოძრაობა". ეს ვარაუდი ამოტივტივდა ჯერ კიდევ მაშინ, როდესაც დაისვა კითხვა, - სად წავიდნენ ის ზონდერბრიგადები, რომლებიც ქუჩაში ესხმოდნენ ხალხს თავს და პოლიტიკური ნიშნით უსწორდებოდნენ. დღემდე არ ვიცით, ვინ იყვნენ ეს ნიღბიანი ზონდერები. ისინი ხომ არ გამქრალან, სავარაუდოდ, სადღაც არიან და თავის დროს ელიან. გაგახსენებთ იმ ვარაუდს, რომ მათი მობილიზაცია უკრაინაში ხდებოდა, ასევე მედიაში გამოჩენილ წერილებს იმის თაობაზე, რომ სააკაშვილი უკრაინაში შეიარაღებულ ჯგუფებს ქმნის. ფაქტია, რომ ძალის გამოყენება "ნაციონალებს" უყვართ, სავარაუდოდ, ახალ ძალისმიერ ჯგუფებს სწორედ უკრაინაში აყალიბებენ. ასევე ყველაფერს აკეთებენ, რათა ძალისმიერ სტრუქტურებში თავისი ხალხი ჰყავდეთ. თუ დესტაბილიზაცია არ არის ჩაფიქრებული, ამ ყველაფრისთვის სხვა ახსნის მოძებნა ჭირს, ამიტომაც ჩემგან ასეთი ვარაუდი სრულიად ლეგიტიმურია. რაც შეეხება მინისტრს, რასაკვირველია, მას უფრო მეტი ინფორმაცია აქვს. შესაბამისად, მოვლენების განვითარების ეს ვერსია იმსახურებს ყურადღებას როგორც ხელისუფლების, ასევე მოსახლეობის მხრიდან.